CELEX: 62009TN0304
Language: fi
Date: 2009-07-31 00:00:00
Title: Asia T-304/09: Kanne 31.7.2009 — Tilda Riceland v. SMHV — Siam Grains (BASMALI LONG GRAIN RICE RIZ LONG DE LUXE)

10.10.2009   
            
            
               FI
            
            
               Euroopan unionin virallinen lehti
            
            
               C 244/11
            
         Kanne 31.7.2009 — Tilda Riceland v. SMHV — Siam Grains (BASMALI LONG GRAIN RICE RIZ LONG DE LUXE)
   (Asia T-304/09)
   2009/C 244/18
   Kannekirjelmän kieli: englanti
   
      Asianosaiset
   
   
      Kantaja: Tilda Riceland Ltd (Gurgaon, Intia) (edustajat: barrister S. Malynicz, solicitor S. Sills ja solicitor N. Urwin)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Siam Grains Company Limited (Bangkok, Thaimaa)
   
      Vaatimukset
   
   
               —
            
            
               Sisämarkkinoiden harmonisointiviraston (tavaramerkit ja mallit) ensimmäisen valituslautakunnan 19.3.2009 asiassa R 513/2008-1 tekemä päätös on kumottava
            
         
               —
            
            
               vastaaja ja vastapuoli valituslautakunnassa on velvoitettava vastaamaan omista oikeudenkäyntikuluistaan sekä korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Vastapuoli valituslautakunnassa
   
      Haettu yhteisön tavaramerkki: Kuviomerkki ”BASMALI LONG GRAIN RICE RIZ LONG DE LUXE” luokkaan 30 kuuluvia tavaroita varten
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Rekisteröimätön sanamerkkityyppinen tavaramerkki ”BASMATI”, jota käytetään riisiä varten, ja sanasta ”BASMATI” koostuva merkki, jota käytetään kaupankäynnissä kuvaamaan yhtä tavaraluokkaa, riisejä
   
      Väiteosaston ratkaisu: Väite hylättiin
   
      Valituslautakunnan ratkaisu: Valitus hylättiin
   
      Kanneperusteet: Neuvoston asetuksen N:o 207/2009 8 artiklan 4 kohtaa on rikottu, koska valituslautakunta perusti virheellisesti päätöksensä pelkästään sellaiseen säännöksen tulkintaan, jossa ei oteta huomioon kyseisen jäsenvaltion kansallisia oikeussääntöjä ja siellä annettuja oikeudellisia ratkaisuja, toiseksi valituslautakunta ei soveltanut jäsenvaltion, Yhdistyneen kuningaskunnan, lainsäädäntöä nimellä ”extended form of passing off” tunnetun oikeussuojakeinon osalta, kolmanneksi valituslautakunta erehtyi, kun se edellytti, että kantajalla on oltava omistusoikeus ”BASMATI”-merkkiin ja lopuksi valituslautakunta katsoi virheellisesti, että sana ”BASMATI” on yleisnimi.